NORAKSTS

|  |  |
| --- | --- |
| 27.07.2023. | Nr.7/7 |

###### PAR INVESTĪCIJU PROJEKTA “JELGAVAS VALSTSPILSĒTAS PAŠVALDĪBAS PIRMSSKOLAS IZGLĪTĪBAS IESTĀDES “SPRĪDĪTIS” PALĪGTELPU PĀRBŪVE PAR PIRMSSKOLAS IZGLĪTĪBAS IESTĀDES GRUPAS TELPĀM SKOLAS IELĀ 2, JELGAVĀ” ĪSTENOŠANU UN AIZŅĒMUMA ŅEMŠANU

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2023. gadam un budžeta ietvaru 2023., 2024., 2025.gadam” 36. panta pirmās daļas 4. punktu, Ministru kabineta 2023. gada 9. maija noteikumiem Nr. 241 “Kritēriji un kārtība, kādā izvērtē pašvaldību investīciju projektus jaunu pirmsskolas izglītības iestāžu būvniecībai, esošo pirmsskolas izglītības iestāžu paplašināšanai vai pirmsskolas izglītības iestāžu infrastruktūras attīstībai”, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas pilsētas attīstības programmas 2014.-2020.gadam Investīciju plānā 1. rīcībpolitikas “Izglītība mūža garumā un konkurētspēja darba tirgū” 1.1. sadaļā “Jelgavas pilsētas pašvaldības pirmsskolas izglītības iestāžu (PII) pārbūve, energoefektivitātes paaugstināšana un infrastruktūras attīstība” iekļauto projekta ideju Nr. 1.1.4. “PII “Sprīdītis” energoefektivitātes paaugstināšana un pārbūves darbi”, un iepirkumu rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Līdz 2023. gada 1. augustam iesniegt Vides aizsardzības un reģionālās attīstības ministrijā investīciju projektu “Jelgavas valstspilsētas pašvaldības pirmsskolas izglītības iestādes “Sprīdītis” palīgtelpu pārbūve par pirmsskolas izglītības iestādes grupas telpām Skolas ielā 2, Jelgavā” (turpmāk – projekts), kura kopējās izmaksas ir 406 280,39 *euro* (četri simti seši tūkstoši divi simti astoņdesmit *euro* un 39 *centi),* tai skaitā 365 652,35 *euro* (trīs simti sešdesmit pieci tūkstoši seši simti piecdesmit divi *euro* un 35 *centi*) ir aizņēmuma līdzekļi un 40 628,04 *euro* (četrdesmit tūkstoši seši simti divdesmit astoņi *euro* un 04 *centi*) ir pašvaldības budžeta līdzekļi.
2. Projekta apstiprināšanas gadījumā projekta īstenošanai:
   1. ņemt ilgtermiņa aizņēmumu 365 652,35 *euro* (trīs simti sešdesmit pieci tūkstoši seši simti piecdesmit divi *euro* un 35 *centi*) apmērā no Valsts kases ar tās noteikto procentu likmi līdz 20 gadiem ar atlikto pamatsummas maksājumu līdz 3 gadiem no līguma noslēgšanas dienas, sadalot pa gadiem:
      1. 2023. gadā 310 804,50 *euro* (trīs simti desmit tūkstoši astoņi simti četri *euro* 50 *centi*);
      2. 2024.gadā 54 847,85 *euro* (piecdesmit četri tūkstoši astoņi simti četrdesmit septiņi *euro* un 85 *centi*).
   2. paredzēt līdzfinansējumu:
      1. pašvaldības 2023. gada budžetā veicot attiecīgus grozījumus 2023.gada pašvaldības budžetā 34 533,83 *euro* (trīsdesmit četri tūkstoši pieci simti trīsdesmit trīs *euro* 83 *centi*);
      2. pašvaldības 2024. gada budžetā 6 094,21 *euro* (seši tūkstoši deviņdesmit četri *euro* un 21 *centi*).
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. jūlijā